stanford-oval/wikipedia huggingface dataset:
โซลอาฟเตอร์ซิกซ์
ผลงาน > ผลงานในฐานะศิลปินรับเชิญ

| ปี | ชื่อเพลง | สื่อที่เผยแพร่ |
| --- | --- | --- |
| พ.ศ. 2557 | จากกันด้วยดี (Good-Bye) (ร่วมกับ Tattoo Colour) | Original Version แทร็กที่ 4 ของอัลบั้มชุด "Pop Dad" จาก Tattoo Colour |
| พ.ศ. 2557 | จากกันด้วยดี (Good-Bye) (ร่วมกับ Tattoo Colour) | Alternate Version แทร็กที่ 1 ของอัลบั้มชุด "The Rest of the Songs From Pop Dad (Live) EP" จาก Tattoo Colour |
| พ.ศ. 2560 | รู้ (Cover Version) (ลิปตา ร่วมกับ วิศรุตเทพ) | สตรีมมิ่งผ่าน Youtube / ชมวิดีโอ |
| พ.ศ. 2560 | จินตนา (Mola mola Sunshine! ร่วมกับ วิศรุตเทพ) | สตรีมมิ่งผ่าน Youtube / ชมวิดีโอ |
ผลงาน > ผลงานในฐานะศิลปินเดี่ยว

| ปี | ชื่อเพลง | สื่อที่เผยแพร่ | สื่อที่เผยแพร่ | หมายเหตุ |
| --- | --- | --- | --- | --- |
| พ.ศ. 2558 | ตัดใจ (Cover Version) โดย วิศรุตเทพ สุพรรณเภสัช (ปิงปอง) (ต้นฉบับ: Venus) | สตรีมมิ่งผ่าน Youtube | ชมวิดีโอ | ภายใต้สังกัด เวิร์คแก๊งค์ ในเครือ จีเอ็มเอ็ม แกรมมี่ |
| พ.ศ. 2560 | เหลืออยู่ (Cover Version) โดย วิศรุตเทพ (ปิงปอง) (ต้นฉบับ: พาเมล่า เบาว์เด้นท์) | สตรีมมิ่งผ่าน Youtube | ชมวิดีโอ | ภายใต้สังกัด เวิร์คแก๊งค์ ในเครือ จีเอ็มเอ็ม แกรมมี่ |
รางวัล

รางวัลแฮมเบอร์เกอร์อวอร์ดส์ ครั้งที่ 1 รางวัลศิลปินกลุ่มยอดเยี่ยม
สีสันอะวอร์ดส์ ครั้งที่ 9 ประจำปี พ.ศ. 2539
เพลงในการบันทึกเสียงยอดเยี่ยม : "อีกทีได้ไหม" ศิลปิน-โซลอาฟเตอร์ซิกซ์, คำร้อง/ทำนอง-วิศรุตเทพ สุพรรณเภสัช, เรียบเรียง-โซลอาฟเตอร์ซิกซ์
ศิลปินกลุ่มยอดเยี่ยม : โซลอาฟเตอร์ซิกซ์ จากอัลบั้ม Soul After Six
สีสันอะวอร์ดส์ ครั้งที่ 15 ประจำปี พ.ศ. 2545
ศิลปินคู่หรือกลุ่มยอดเยี่ยม : โซล อาฟเตอร์ ซิกซ์ จากอัลบั้ม The Rhythm
อัลบั้มยอดเยี่ยม : The Rhythm โซล อาฟเตอร์ ซิกซ์
ข้อมูลเพิ่มเติม

วิศรุตเทพ สุพรรณเภสัช เคยร้องเพลงประกอบละคร รักคุณเข้าแล้ว อย่างกะทันหัน ชื่อเพลง พลังแห่งรัก และ แต่งเพลงประกอบละคร เงาปริศนา ชื่อเพลง ชีวิตฉันไม่ให้ใคร และยัง ทำกิจการสถานบันเทิง ชื่อ "แจ่มบาร์" ในย่านทองหล่อ ระหว่างช่วงปี 2546-2553
ศรุต วิจิตรานนท์ มือเบสของวง เดิมชื่อ วิทย์ วิจิตรานนท์ และมีอีกหนึ่งอาชีพในการเป็นนักแสดง
แหล่งข้อมูลอื่น

SoulAfterSixBand Youtube channel
เพจเฟสบุ๊คทางการของ Soul After Six
อินสตาแกรมส่วนตัวของ ณรงค์ฤทธิ์ สุพรรณเภสัช
อินสตาแกรมส่วนตัวของ วิศรุตเทพ สุพรรณเภสัช
อินสตาแกรมส่วนตัวของ ศรุต วิจิตรานนท์
โทรเคลียร์ โฟเวีย

| โทรเคลียร์ โฟเวีย  (Trochlear fovea) |
| --- | --- |
กระดูกหน้าผาก มุมมองจากด้านใน (โทรเคลียร์ โฟเวียอยู่ด้านล่างทางขวาของภาพ)
รายละเอียด
ตัวระบุ
ภาษาละติน: fovea trochlearis
TA98: A02.1.03.025
TA2: 545
FMA: 57399
ศัพท์ทางกายวิภาคของกระดูก[แก้ไขบนวิกิสนเทศ]
โทรเคลียร์ โฟเวีย (อังกฤษ: trochlear fovea) เป็นรอยเว้าใกล้ๆ กับส่วนจมูกของพื้นผิวด้านล่างของกระดูกหน้าผาก (frontal bone) ในบางครั้งอาจเป็นเงี่ยงโทรเคลียร์เล็กๆ สำหรับเป็นจุดเกาะของรอกกระดูกอ่อนสำหรับกล้ามเนื้อออบลีควัส ออกคูไล ซุพีเรียร์ (Obliquus oculi superior)
โทรทัศน์วงจรปิด

Surveillance cameras on the corner of a building.
Dome CCTV cameras.
Dome camera in a train station
โทรทัศน์วงจรปิด (อังกฤษ: closed circuit television หรือย่อว่า CCTV) คือระบบการบันทึกภาพเคลื่อนไหวด้วยกล้องวงจรปิด ซึ่งเป็นระบบสำหรับการใช้เพื่อการรักษาความปลอดภัย หรือใช้เพื่อการสอดส่องดูแลเหตุการณ์หรือสถานะการณ์ต่างๆ ที่นอกเหนือจากการรักษาความปลอดภัย
โทรทัศน์วงจรปิดได้ติดตั้งระบบครั้งแรกโดย เอจี  Siemens ที่ ทดสอบ V(2) ใน Peenemünde เยอรมนีใน 1942เพื่อสังเกตการณ์สำหรับการเปิดตัวของ V2-rockets(V2-rockets คือขีปนาวุธของเยอรมนีตอนสงครามโลกครั้งที่ 2 ) วิศวกรเยอรมันชื่อ Walter Bruch คือผู้รับผิดชอบในการออกแบบและการติดตั้งระบบ
และ ในเดือนกันยายน 1968, Olean นิวยอร์ก คือเมืองแรกในประเทศสหรัฐอเมริกาที่ติดตั้งกล้องวิดีโอ ในบริเวณถนนธุรกิจเพื่อป้องกันการก่อการร้าย ต่อมาการใช้ โทรทัศน์วงจรปิดในภายหลังได้กลายเป็นสิ่งจำเป็นใน ธนาคาร, สถานที่ราชการ,ที่สาธารณะ หรือแม้กระทั่งบริษัทห้างร้านต่างๆ
องค์ประกอบที่สำคัญของระบบโทรทัศน์วงจรปิด

กล้องโทรทัศน์วงจรปิดและเลนส์ ([กล้องวงจรปิด], CCTV Camera and Lens)
กล้องมาตรฐาน เป็นกล้องที่ใช้ในแสงปกติ เช่นในเวลากลางวัน แต่จะให้ภาพไม่ชัดในเวลากลางคืน
กล้องอินฟราเรด เป็นกล้องที่ใช้แสงจากหลอดอินฟราเรดส่องไปกระทบวัตถุ เพื่อให้กล้องจับภาพบริเวณนั้นๆได้ อินฟราเรดจะทำงานเมื่อสภาวะแสงบริเวณนั้นน้อยลงในระดับหนึ่ง โดยจะมี Sensor ที่ด้านหน้าของกล้องตรวจวัดระดับแสง แล้วจะส่งสัญญาณให้หลอดอินฟราเรดทำงาน และเมื่อหลอดอินฟราเรดทำงานภาพจะเปลี่ยนเป็นขาว-ดำ ทันที
กล้อง Day & Night กล้องวงจรปิดที่สามารถใช้งานได้ทั้งกลางวันและกลางคืน แต่ต้องการแสงเล็กน้อยเพื่อให้[ กล้องวงจรปิด]สามารถจับภาพได้ และเมื่อกล้องวงจรปิดได้รับแสงน้อยมากๆ (สภาวะที่ยังมีแสงอยู่เล็กน้อย) ก็จะเปลี่ยนภาพเป็นโหมด ขาว-ดำ
กล้อง Star Light การทำงานคล้ายๆ กับกล้อง Day & Night แต่พิเศษกว่าตรงที่สามารถให้ภาพสีในเวลากลางคืน แม้จะมีแสงเพียงเล็กน้อยก็ตาม
สายเคเบิลสำหรับการส่งสัญญาณภาพและบีเอ็นซีคอนเนคเตอร์ (Signal Cable and BNC Connector) สามารถใช้ได้ทั้งสายนำสัญญาณแบบทั่วไป หรือสายใยแก้ว
เครื่องบันทึกภาพและจอแสดงผล ([CCTV] Recorder and Monitor) เดิมใช้ระบบบันทึกภาพแบบม้วนวิดีโอ VHS บันทึกแบบอนาลอก ซึ่งมีราคาถูก  แต่ปัจจุบันเทคโนโลยีได้เปลี่ยนไปเป็นการบันทึกภาพแบบดิจิทัล บันทึกลงบนฮาร์ดดิสก์ ขนาดความจุที่แตกต่างกัน  มีระบบควบคุมอัตโนมัติ  เช่นสามารถบันทึกได้ 30 วัน เมื่อถึงวันที่ 31 ก็จะลบวันที่ 1 โดยอัตโนมัติ เป็นต้น
ซึ่งการทั้งบันทึกภาพแบบดิจิทัลหรือการบันทึกแบบอนาลอก สามารถบันทึกในคราวเดียวกันได้มากกว่า 1 กล้อง เช่น 2, 4, 6 ฯลฯ  แต่กก็มีจุดอ่อนตรงที่หากแบ่งเป็นหลายช่องหลายกล้องบันทึกพร้อมกัน  จะทำให้คุณภาพของภาพที่ได้ไม่ชัดเจน เมื่อจะนำภาพไปใช้ประโยชน์ไม่เต็มที่เพราะภาพจะไม่ชัด
ประโยชน์ของกล้องวงจรปิด

รักษา เฝ้าระวัง ความปลอดภัยของ บุคคลและสถานที่ สำหรับเฝ้าดูและเก็บหลักฐานการทำผิดกฎหมาย  ซึ่งโจรผู้ร้ายมักจะหลีกเลี่ยงการทำผิดต่อหน้ากล้องวงจรปิด เพราะจะเป็นหลักฐานที่สำคัญในการจับกุม  แต่บ่อยครั้งที่โจรสามารถหลบเลี่ยงมุมกล้องได้
ตรวจสอบการทำงาน ใช้ประโยชน์ในโรงงาน  สำหรับผู้จัดการ  ในการดูพฤติกรรมการทำงานของพนักงานในโรงงาน
ทำงานร่วมกับระบบอัตโนมัติ ใช้ประโยชน์เหมือนตาระยะไกลในการเฝ้ามองผ่านตัวเซ็นเซอร์เพื่อควบคุมระบบอัตโนมัติ
คำนวณตรวจสอบ  เช่น การตรวจสอบคุณภาพ
ใช้เป็นหลักฐาน เพราะได้ทั้งภาพและเสียง  ภาพวิดีโอที่บันทึกได้จึงมีความน่าเชื่อถือกว่าเทปเสียง  แต่ส่วนใหญ่ภาพเคลื่อนไหวที่บันทึกไว้เป็นหลักฐานมักจะมีเฉพาะภาพเคลื่อนไหวอย่างเดียว  มักจะไม่มีเสียงประกอบ
โทอิก

โทอิก (อังกฤษ: TOEIC) ย่อมาจาก Test of English for International Communication เป็นแบบทดสอบสำหรับวัดระดับความรู้หรือทักษะการใช้ภาษาอังกฤษในชีวิตประจำวันสำหรับผู้ที่ไม่ได้ใช้ภาษาอังกฤษเป็นภาษาแม่ซึ่งจัดทำโดยสถาบัน Educational Testing Service (ETS) มีสำนักงานอยู่ที่เมืองพรินซ์ตัน รัฐนิวเจอร์ซีย์ สหรัฐอเมริกา (ซึ่งเป็นสถาบันเดียวกับที่จัดสอบ TOEFL, GMAT, GRE, SAT) ผู้ที่เข้าสอบโทอิกสามารถนำผลการสอบไปใช้สมัครงานได้ทั่วโลก และผลสอบมีอายุ 2 ปีนับจากวันที่สอบ
โทมาฮอว์ก (มิสไซล์)

|  บีจีเอ็ม-109 โทมาฮอว์ก  |
| --- | --- |
บีจีเอ็ม-109 โทมาฮอว์ก
ชนิด: Cruise missile Anti-ship missile (Block V & TASM variants) Submarine-launched cruise missile Land-attack missile Surface-to-surface missile
แหล่งกำเนิด:  สหรัฐ
บทบาท
ประจำการ: พ.ศ. 2526 - ปัจจุบัน
ผู้ใช้งาน: United States Navy Royal Navy Royal Australian Navy (planned)
ประวัติการผลิต
บริษัทผู้ผลิต: เจเนอรัลไดนามิกส์ (แรกเริ่ม) เรย์เธียน/แมคดอนเนลล์ดักลาส
มูลค่า: $ยูเอสดอลลาร์ 569,000
ข้อมูลจำเพาะ
มวล: 1,440 กิโลกรัม (3,170 ปอนด์)
ความยาว: ปราศจากส่วนขับดัน: 5.56 ม. ส่วนขับดัน: 6.25 กม.
เส้นผ่าศูนย์กลาง: 0.52 ม.
หัวรบ: ปกติ: 1,000 ปอนด์ (450 กก) บูลพัพ, หรือใช้เป็นเครื่องยิงหัวรบ บีแอลยู-97/บี, หรือ 200 กต. (840 ทีเจ) ดับบลิว 80 (หัวรบนิวเคลียร์)  (ภายใต้ข้อตกลงของ SALT)
กลไกการจุดชนวน: เอฟเอ็มยู-148 ตั้งแต่ ทีแลม บล็อก III, หรือ อื่น ๆ ตามแต่ภารกิจ

เครื่องยนต์: วิลเลียมอินเตอร์เนชันแนล F107-WR-402 เทอร์โบแฟน  ใช้ TH-dimer  และส่วนขับดันเชื้อเพลิงแข็ง
ความยาวระหว่างปลายปีก: 2.67 ม.
พิสัยปฏิบัติการ: 2,500 กิโลเมตร
ความเร็ว: ต่ำกว่าเสียงยีราฟเห่า - ประมาณ 890 กม./ชม. (550 ไมล์ต่อชั่วโมง )
ระบบนำวิถี: จีพีเอส, เทอร์คอม, ดีเอสเอ็มเอซี
ฐานยิง: ฐานยิงแนวดิ่ง (VLS) และท่อยิงตอร์ปิโดแนวราบบนเรือดำน้ำ (หรือ TTL (ท่อยิงตอร์ปิโด))
บีจีเอ็ม-109 โทมาฮอว์ก (อังกฤษ: BGM-109 Tomahawk) เป็นอาวุธปล่อยครูซนำวิถีระยะไกล ความเร็วต่ำกว่าเสียง ทุกสภาพกาลอากาศ เปิดตัวครั้งแรกในทศวรรษที่ 1970 โดยบริษัทเจเนอรัลไดนามิกส์ โทมาฮอว์กออกแบบมาให้เป็นอาวุธปล่อยพิสัยกลางถึงไกล ความสูงต่ำสามารถปล่อยออกจากฐานยิงหลายรูปแบบ โทมาฮอว์กได้รับการปรับปรุงออกมาหลายรุ่น
ปัจจุบันผลิตโดยบริษัทเรย์เธียน และอีกส่วนหนึ่งผลิตโดยบริษัทแมคดอนเนลล์ดักลาส (ปัจจุบันเป็นส่วนหนึ่งของโบอิง)
โทมาฮอว์กแต่ละรุ่น

บีจีเอ็ม - 109เอ (TLAM-N) - รุ่นโจมตีภาคพื้นดิน ติดหัวรบนิวเคลียร์ ดับบลิว 80
อาร์จีเอ็ม/ยูจีเอ็ม - 109บี (TASM) - รุ่นต่อต้านเรือรบผิวน้ำ นำวิถีด้วยเรดาร์
บีจีเอ็ม - 109ซี (TLAM-C) - รุ่นโจมตีภาคพื้นดินหัวรบธรรมดา
บีจีเอ็ม - 109ดี (TLAM-D) - รุ่นจรวดหัวจ่าย บรรจุหัวรบด้านใน
อาร์จีเอ็ม/ยูจีเอ็ม - 109อี (TLAM Block IV) - รุ่นพัฒนามาจากรุ่น (TLAM-C)
เอจีเอ็ม -109เอช/แอล (MRASM) - รุ่นระยะใกล้ อากาศสู่พื้น เครื่องยนตร์เทอร์โบเจ็ต (ยังไม่เคยเข้าประจำการ)
แทคทิทัลโทมาฮอว์ก

เป็นรุ่นของโทมาฮอว์กได้รับการปรับปรุงครั้งสำคัญ ในการปรับปรุงระบบเครือข่ายสงคราม โดยใช้ระบบการเชื่อมโยงจากระบบตรวจจับต่าง ๆ เช่น อากาศยาน, อากาศยานไร้คนขับ, ดาวเทียม, ทหารราบ, รถถัง, เรือรบ, ในการค้นหาเป้าหมาย ซึ่งสามารถถ่ายโอนข้อมูลเป้าหมายเข้าสู่ระบบของอาวุธปล่อย
แหล่งข้อมูลอื่น

เว็บไซต์ทางการของเรเธียน
บีจีเอ็ม-109 โทมาฮอร์ก - โกลบอลซีเคียวริตี้
เรเธียน (เจเนอรัลไดนามิกส์) AGM/BGM/RGM/UGM-109 โทมาฮอร์ก - ระบบการออกแบบ
กองทัพอากาศออสเตรเลีย - ความแตกต่างของโทมาฮอร์ก
โทเฟอร์ เกรซ

| โทเฟอร์ เกรซ |
| --- | --- |
Topher Grace 2019
สารนิเทศภูมิหลัง
เกิด:  (1978-07-12) 12 กรกฎาคม ค.ศ. 1978 (46 ปี) คริสโทเฟอร์ จอห์น เกรซ นิวยอร์กซิตี, นิวยอร์ก, สหรัฐอเมริกา
อาชีพ: นักแสดง
คริสโทเฟอร์ จอห์น "โทเฟอร์" เกรซ (อังกฤษ: Christopher John "Topher" Grace) เกิดเมื่อวันที่ 12 กรกฎาคม ค.ศ. 1978 เป็นนักแสดงชาวอเมริกัน เป็นที่รู้จักในการแสดงบทนำ อีริก ฟอร์แมน ในซิตคอมไลฟ์แอ็กชัน ทางช่องฟ็อกซ์ เรื่อง That '70s Show และรับบทร้าย เอ็ดดี้ บร็อก จูเนียร์/เวนอม ในภาพยนตร์การกำกับของแซม ไรมี เรื่อง Spider-Man 3
โทนี แบลร์

เซอร์ แอนโธนี ชาลส์ ลินตัน แบลร์ KG (อังกฤษ: Sir Anthony Charles Lynton Blair) เกิด 6 พฤษภาคม พ.ศ. 2496 เป็นนักการเมืองชาวอังกฤษที่เคยดำรงตำแหน่งนายกรัฐมนตรีของสหราชอาณาจักรตั้งแต่ พ.ศ. 2540 ถึง พ.ศ. 2550 เป็นหัวหน้าพรรคแรงงานตั้งแต่ พ.ศ. 2537 ถึง พ.ศ. 2550 เป็นผู้นำฝ่ายค้านตั้งแต่ พ.ศ. 2537 ถึง พ.ศ. 2540 ได้รับตำแหน่งรัฐมนตรีเงาต่าง ๆ ตั้งแต่ พ.ศ. 2530 ถึง พ.ศ. 2537 และเป็นสมาชิกรัฐสภาเขตเสดช์ฟีลด์ตั้งแต่ พ.ศ. 2526 ถึง พ.ศ. 2550 แบลร์เป็นผู้ที่ดำรงตำแหน่งนายกรัฐมนตรียาวนานเป็นอันดับสองในประวัติศาสตร์หลังสงครามโลกครั้งที่ 2 โดยมากาเรต แทตเชอร์ดำรงตำแหน่งนานที่สุด และเป็นนักการเมืองจากพรรคแรงงานที่ได้ดำรงตำแหน่งนี้ยาวนานที่สุด
แบลร์สืบทอดตำแหน่งหัวหน้าพรรคแรงงานหลังจากการเสียชีวิตของหัวหน้าพรรคคนก่อนคือ นายจอห์น สมิท (John Smith) ใน พ.ศ. 2537 (ค.ศ. 1994) และเอาชนะนายจอห์น เมเจอร์ (John Major) ของพรรคอนุรักษนิยม และเป็นหัวหน้าพรรคแรงงานคนเดียวที่สามารถชนะการเลือกตั้งได้ 3 สมัยติดต่อกัน
พื้นฐานและชีวิตครอบครัว

โทนี แบลร์เกิดวันที่ 6 พฤษภาคม พ.ศ. 2496 ที่ Queen Mary Maternity Home ในเอดินบะระ สกอตแลนด์ เป็นบุตรคนที่สองของลีโอและเฮเซล แบลร์ เขามีพี่ชายหนึ่งคนชื่อ วิลเลียม แบลร์ และน้องสาวชื่อ ซาราห์ แบลร์ 
โทนี แบลร์อาศัยอยู่ในบ้านของครอบครัวในเอดินบะระในช่วงสิบเก้าเดือนแรก หลังจากนั้นครอบครัวได้ย้ายไปอยู่ที่แอดิเลด ประเทศออสเตรเลีย ซึ่งพ่อของเขาเป็นอาจารย์นิติศาสตร์ที่มหาวิทยาลัยแอดิเลด
หลังจากครอบครัวแบลร์เดินทางกลับมาสหราชอาณาจักร ก็ได้ไปอยู่กับแม่และพ่อเลี้ยงของเฮเซลในสกอตแลนด์เป็นระยะเวลาหนึ่ง หลังจากแบลร์ใช้ชีวิตวัยเด็กที่เหลือในเดอรัม อังกฤษ ซึ่งเวลานั้นพ่อของเขาเป็นอาจารย์ที่มหาวิทยาลัยเดอรัม หลังจากจบการศึกษาจาก Chorister School แบลร์ก็ได้เข้าเรียนโรงเรียนประจำ Fettes College ในเอดินบะระ แบลร์เคยเปิดเผยว่า เขาได้นำมิก แจกเกอร์เป็นแบบอย่าง อาจารย์ของแบลร์ไม่ประทับใจในตัวแบลร์นัก จากชีวประวัติที่เขียนโดย John Rentoul ระบุว่า "อาจารย์ทั้งหมดที่ผมได้คุยด้วย กล่าวว่าเขาเป็นตัวแสบ และพวกเขาก็ดีใจเมื่อแบลร์จากไป" แบลร์ถูกจับกุมที่ Fettes หลังจากถูกเข้าใจผิดว่าเป็นขโมยจากการที่เขาปีนบันได้ขึ้นหอพักหลังจากกลับมาช้า
หลังจาก Fettes แบลร์ใช้เวลาหนึ่งปีในลอนดอน ก่อนที่จะเข้าศึกษาปริญญาตรี (Bachelor of Jurisprudence) ที่วิทยาลัยเซนต์จอห์น มหาวิทยาลัยออกซฟอร์ด ซึ่งในช่วงนี้แบลร์ได้เล่นกีตาร์และร้องเพลงในวงร็อกชื่อ Ugly Rumours หลังจบการศึกษาจากออกซฟอร์ด แบลร์เป็นสมาชิกของลินคอล์นสอินน์ และได้พบกับเชรี บูท ซึ่งต่อมาเป็นภรรยาของแบลร์ โทนี แบลร์แต่งงานกับเชรีในวันที่ 29 มีนาคม พ.ศ. 2523 และมีลูกด้วยกันสี่คน ลีโอ บุตรคนสุดท้อง เป็นบุตรในสมรสคนแรกในรอบกว่า 150 ปีที่เกิดกับนายกรัฐมนตรีของสหราชอาณาจักรขณะอยู่ในตำแหน่ง
ดำรงตำแหน่งสมัยแรก (พ.ศ. 2540 - 2544)

เหตุการณ์สำคัญ
พรรคแรงงานชนะการเลือกตั้งสมัยแรก
สนธิสัญญาเบลฟัสต์ หรือเรียกว่า Good Friday Agreement เป็นข้อตกลงด้านสันติภาพระหว่างสหราชอาณาจักร ประเทศไอร์แลนด์ และกลุ่มต่าง ๆ ในไอร์แลนด์เหนือ ซึ่งเริ่มดำเนินการมาตั้งแต่สมัยของนายเมเจอร์
กฎหมายสิทธิมนุษยชน (1998)
ร่วมกับองค์การนาโต ในสงครามคอซอวอ (1999)
ดำรงตำแหน่งสมัยที่สอง (พ.ศ. 2544 - 2548)

เหตุการณ์สำคัญ
พรรคแรงงานชนะการเลือกตั้งสมัยที่สอง
ร่วมมืออย่างจริงจังกับสหรัฐอเมริกา หลังเหตุการณ์ 11 กันยายน ค.ศ. 2001 (เหตุการณ์ 911)
เป็นกำลังหลักของสงครามอิรัก ร่วมกับสหรัฐอเมริกา (2003)
พบว่าแบลร์มีปัญหาด้านสุขภาพเกี่ยวกับหัวใจ (2003)
มีความพยายามในการถอดถอนเขาออกจากตำแหน่ง (Impeachment) แต่ไม่ได้รับเสียงสนับสนุนแม้แต่ในการยื่นญัตติ (2004)
ดำรงตำแหน่งสมัยที่สาม (พ.ศ. 2548 - 2550)

พรรคแรงงานชนะการเลือกตั้งสมัยที่สามในวันที่ 6 พฤษภาคม ค.ศ. 2005 ได้รับเสียง 355 เสียง ซึ่งลดลงจากสมัยแรกและสมัยที่สอง หลายสาเหตุอาจมาจากการรุกรานอิรักโดยไม่มีหลักฐานแน่ชัด ทำให้ความนิยมของแบลร์ตกลง 
ในปี พ.ศ. 2550 แบลร์ได้ประกาศลาออกและให้ นาย กอร์ดอน บราวน์ เข้ารับตำแหน่งแทน และได้ลาออกจากตำแหน่งนายกรัฐมนตรีอย่างเป็นทางการในวันพุธที่ 27 มิถุนายน 2550
โทรอนโต

| โทรอนโต Toronto |
| --- | --- |
นคร
City of Toronto นครโทรอนโต

   ธง ตราอาร์ม Logo
สมญา: T.O., T-Dot, Hogtown, The Queen City, Toronto the Good, The City Within a Park
คำขวัญ: Diversity Our Strength
Location of Toronto and its census metropolitan area in the province of Ontario
พิกัด: 43°42′59.72″N 79°20′26.47″W﻿ / ﻿43.7165889°N 79.3406861°W﻿ / 43.7165889; -79.3406861
Country:  แคนาดา
Province: แม่แบบ:ON
Former cities: East York, Etobicoke, North York, Old Toronto, Scarborough, York
Settled: 1750 (as Fort Rouillé)
Established: August 27, 1793 (as York)
Incorporated: March 6, 1834 (as Toronto)
Amalgamated: January 1, 1998 (from Metropolitan Toronto)
การปกครอง
 • Mayor: John Tory
 • Council: Toronto City Council
 • MPs:  List of MPs Carolyn Bennett John Cannis Olivia Chow Ken Dryden Kirsty Duncan Martha Hall Findlay Michael Ignatieff Jim Karygiannis Gerard Kennedy Jack Layton John McKay Dan McTeague Maria Minna Rob Oliphant Bob Rae Yasmin Ratansi Judy Sgro Mario Silva Michelle Simson Alan Tonks Joe Volpe Borys Wrzesnewskyj 
 • MPPs:  List of MPPs Laura Albanese Bas Balkissoon Lorenzo Berardinetti Margarett Best Laurel Broten Donna Cansfield David Caplan Mike Colle Cheri DiNovo Brad Duguid Eric Hoskins Monte Kwinter Rosario Marchese Glen Murray Gerry Phillips Michael Prue Shafiq Qaadri Tony Ruprecht Mario Sergio Peter Tabuns Kathleen Wynne David Zimmer 
พื้นที่
 • นคร: 630 ตร.กม. (240 ตร.ไมล์)
 • เขตเมือง: 1,749 ตร.กม. (675 ตร.ไมล์)
 • รวมปริมณฑล: 7,125 ตร.กม. (2,751 ตร.ไมล์)
ความสูง: 76 เมตร (249 ฟุต)
ประชากร (2006)
 • นคร: 2,503,281 (1st) คน
 • ความหนาแน่น: 3,972 คน/ตร.กม. (10,290 คน/ตร.ไมล์)
 • เขตเมือง: 4,753,120 (1st) คน
 • รวมปริมณฑล: 5,113,149 (1st) คน
 • Demonym: Torontonian
เขตเวลา: UTC-5 (EST)
 • ฤดูร้อน  (เวลาออมแสง): UTC-4 (EDT)
Postal code span: M
รหัสพื้นที่:  (416) and (647)
NTS Map: 030M11
GNBC Code: FEUZB
เว็บไซต์: www.toronto.ca
ใจกลางเมืองโทรอนโต โดยมี ซีเอ็นทาวเวอร์ตั้งอยู่ใจกลาง
โทรอนโต (อังกฤษ: Toronto) เป็นเมืองที่ใหญ่ที่สุดในประเทศแคนาดา และเป็นเมืองที่ใหญ่อันดับที่ 4 ในทวีปอเมริกาเหนือ และโทรอนโตเป็นเมืองที่ใหญ่ที่สุดของรัฐออนแทรีโอ ของแคนาดา โทรอนโตมีประชากรประมาณ 5,555,912 คน  (ข้อมูลคาดการณ์ ในปี พ.ศ. 2549) โทรอนโตได้ชื่อว่าเป็นเมืองที่มีหลายเชื้อชาติมากที่สุดเมืองหนึ่ง และโทรอนโตเป็นศูนย์กลางทางด้านเศรษฐกิจ ศิลปะ วัฒนธรรมของประเทศแคนาดา  โดยในปี พ.ศ. 2548 รัฐบาลแคนาดาได้จัดให้โทรอนโตเป็นเมืองหลวงวัฒนธรรมของประเทศ
แหล่งข้อมูลอื่น

คู่มือการท่องเที่ยว Toronto จากวิกิท่องเที่ยว (ในภาษาอังกฤษ)
Toronto.ca, The official City of Toronto Web site
Tourism Toronto เก็บถาวร 2004-11-01 ที่ เวย์แบ็กแมชชีน, by the Toronto Convention & Visitors Association
OPENCities Monitor participant เก็บถาวร 2011-03-08 ที่ เวย์แบ็กแมชชีน
โซโล

Error ซิงเกิลโดยเจนนี
"โซโล" (อังกฤษ: Solo) เป็นซิงเกิลเปิดตัวของเจนนี นักร้องและแร็ปเปอร์ชาวเกาหลีใต้ ซึ่งเป็นสมาชิกวงแบล็กพิงก์ ออกจำหน่ายเมื่อวันที่ 12 พฤศจิกายน ค.ศ. 2018 ผ่านสังกัดวายจีและอินเตอร์สโคป เพลงเขียนและผลิตโดยเท็ดดีและ 24 ในทางดนตรี "โซโล" เป็นเพลงแนวแดนซ์, ป็อป และฮิปฮอปที่มีองค์ประกอบเป็นอีดีเอ็ม โดยมีเนื้อหาวนเวียนอยู่กับความเป็นอิสระหลังจากการเลิกรา
"โซโล" ประสบความสำเร็จเชิงพาณิชย์ในเกาหลีใต้ สามารถขึ้นอันดับสูงสุดบนแกออนดิจิทัลชาร์ตและบิลบอร์ด เคป็อปฮอต 100 เป็นเวลาสองสัปดาห์ ในระดับนานาชาติ ทำให้เจนนีกลายเป็นนักร้องนำเดี่ยวหญิงเคป็อปคนแรกที่ขึ้นอันดับสูงสุดบนบิลบอร์ด เวิลด์ดิจิทัลซองส์ในสหรัฐ และยังเปิดตัวบนชาร์ตประเทศอื่น ๆ อีกหลายประเทศ รวมถึงแคนาดา ญี่ปุ่น มาเลเซีย นิวซีแลนด์ สกอตแลนด์ สิงคโปร์ และสหราชอาณาจักร เพลงยังได้รับการรับรองระดับทองคำขาวสองครั้งจากสมาคมลิขสิทธิ์เพลงเกาหลี (KMCA) สำหรับเพลงที่มียอดขายดิจิทัลมากกว่า 2.5 ล้านหน่วย และยอดสตรีมมากกว่า 100 ล้านครั้ง
มิวสิกวิดีโอกำกับโดยฮัน ซา-มิน และถูกอัปโหลดขึ้นบนยูทูบในวันเดียวกับการออกซิงเกิล วิดีโอนี้ถ่ายทำในสหราชอาณาจักรและแสดงการเปลี่ยนแปลงของเจนนีจากหญิงสาวไร้เดียงสาไปสู่หญิงสาวที่เข้มแข็งและเป็นอิสระ ในปี 2024 วิดีโอนี้กลายเป็นมิวสิกวิดีโอแรกของศิลปินเดี่ยวหญิงเคป็อปที่มียอดผู้ชมถึงหนึ่งพันล้านครั้งบนแพลตฟอร์มด้วย
มิวสิกวิดีโอ

มิวสิกวิดีโอกำกับโดยฮัน ซา-มิน และถ่ายทำในสหราชอาณาจักร ภายในห้าชั่วโมงหลังจากเผยแพร่บนยูทูบ วิดีโอดังกล่าวมียอดผู้ชมกว่าสี่ล้านครั้ง และมียอดผู้ชมครบ 100 ล้านครั้งในเวลาเพียง 23 วัน ถือเป็นระยะเวลาที่สั้นที่สุดของนักร้องเดี่ยวหญิงเคป็อป "โซโล" มียอดผู้ชมครบ 300 ล้านครั้งในเวลาเพียงหกเดือน กลายเป็นมิวสิกวิดีโอแรกโดยศิลปินเดี่ยวหญิงชาวเกาหลีที่บรรลุเป้าหมายนี้ จากนั้นในวันที่ 29 กุมภาพันธ์ 2024 มิวสิกวิดีโอมียอดผู้ชมถึงหนึ่งพันล้านครั้งบนยูทูบ ด้วยเหตุนี้ ทำให้เจนนีกลายเป็นศิลปินเดี่ยวหญิงเคป็อปคนแรกที่มียอดผู้ชมถึงหนึ่งพันล้านครั้งและเป็นศิลปินเดี่ยวเคป็อปคนที่สองที่ทำได้นับตั้งแต่เพลง "คังนัมสไตล์" ของไซ เมื่อปี 2012
รางวัล

| ปี | องค์กร | รางวัล | ผล | อ>  |
| --- | --- | --- | --- | --- |
| 2019 | แกออนชาร์ตมิวสิกอะวอดส์ | ศิลปินแห่งปี – เพลงดิจิทัล (พฤศจิกายน) | ชนะ |  |
| 2019 | เอ็มเน็ตเอเชียนมิวสิกอะวอดส์ | การแสดงเต้นเดี่ยวยอดเยี่ยม | เสนอชื่อเข้าชิง |  |
| 2019 | เอ็มเน็ตเอเชียนมิวสิกอะวอดส์ | เพลงแห่งปี | เสนอชื่อเข้าชิง |  |
| 2020 | โกลเดนดิสก์อะวอดส์ | เพลงดิจิทัลยอดเยี่ยม (พนซัง) | ชนะ |  |
| 2020 | โกลเดนดิสก์อะวอดส์ | เพลงแห่งปี (แดซัง) | เสนอชื่อเข้าชิง |  |
| รายการ | วันที่ | อ>  |
| --- | --- | --- |
| อินกีกาโย | 25 พฤศจิกายน 2018 |  |
| อินกีกาโย | 2 ธันวาคม 2018 |  |
| อินกีกาโย | 16 ธันวาคม 2018 |  |
ผู้มีส่วนร่วมทำเพลง

ดัดแปลงจากแอปเปิลมิวสิก
เจนนี – เสียงร้อง
เท็ดดี – ผลิตเพลง เขียนเพลง และคีย์บอร์ด
24 – ผลิตเพลง เขียนเพลง เรียบเรียง และคีย์บอร์ด
ฮัน ซา-มิน – กำกับมิวสิกวิดีโอ
รายชื่อแทร็ก

1. "โซโล" – 2:49
1. "โซโล" – 2:49
2. "โซโล" (ดนตรีบรรเลง) – 2:49
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| South Korea (KMCA) | Platinum | 2,500,000* |
| South Korea  อัลบั้มรูปแบบกายภาพ  | — | 224,985 |
| United States | — | 10,000 |
สตรีมมิง
| Japan (RIAJ) | Gold | 50,000,000† |
| South Korea (KMCA) | Platinum | 100,000,000† |
 *ตัวเลขยอดขายขึ้นกับการรับรองอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | เวอร์ชัน | รูปแบบ | สังกัด | อ>  |
| --- | --- | --- | --- | --- | --- |
| ทั่วโลก | 12 พฤศจิกายน 2018 | ดั้งเดิม | ดิจิทัลดาวน์โหลด สตรีมมิง | วายจี อินเตอร์สโคป |  |
| ทั่วโลก | 18 พฤศจิกายน 2018 |  ดั้งเดิม  บรรเลง  | ซีดี | วายจี อินเตอร์สโคป |  |
โซฮอต

"โซฮอต" (อังกฤษ: So Hot) เป็นเพลงที่บันทึกเสียงโดยเกิร์ลกรุปเกาหลีใต้ วันเดอร์เกิลส์ แรกเริ่มวางจำหน่ายเมื่อวันที่ 22 พฤษภาคม 2008 ในรูปแบบดิจิทัลดาวน์โหลด จากนั้นได้ออกซิงเกิลอัลบั้มชื่อ "โซฮอต (เดอะเธิร์ดโปรเจกต์)" วางจำหน่ายในวันที่ 3 มิถุนายน 2008 ซิงเกิลดังกล่าวกลายเป็นเพลงฮิตและขึ้นอันดับหนึ่งอย่างรวดเร็วบนชาร์ตต่าง ๆ ในเกาหลีใต้ รวมถึงติดอันดับชาร์ตเพลงยอดนิยมประจำสัปดาห์ของเมลอน เป็นเวลา 4 สัปดาห์ติดต่อกัน
การตอบรับ

| ปี | รางวัล | สาขา | ผล | อ>  |
| --- | --- | --- | --- | --- |
| 2008 | ไซเวิลด์ดิจิทัลมิวสิกอะวอดส์ | เพลงแห่งประจำเดือน (มิถุนายน) | ชนะ |  |
| 2008 | โกลเดนดิสก์อะวอดส์ | ดิจิทัลพนซัง | เสนอชื่อเข้าชิง |  |
| 2008 | โกลเดนดิสก์อะวอดส์ | รางวัลยอดนิยม | เสนอชื่อเข้าชิง |  |
| 2008 | เมลอนมิวสิกอะวอดส์ | เพลงแห่งปี | ชนะ |  |
| 2008 | เอ็มเน็ตทเวนตีส์ชอยซ์อะวอดส์ | ฮอตคลับมิวสิก | ชนะ |  |
| รายการ | วันที่ | อ>  |
| --- | --- | --- |
| มิวสิกแบงก์ | 6 มิถุนายน 2008 |  |
| มิวสิกแบงก์ | 13 มิถุนายน 2008 |  |
| มิวสิกแบงก์ | 20 มิถุนายน 2008 |  |
| มิวสิกแบงก์ | 27 มิถุนายน 2008 |  |
| มิวสิกแบงก์ | 11 กรกฎาคม 2008 |  |
| อินกีกาโย | 15 มิถุนายน 2008 |  |
| อินกีกาโย | 22 มิถุนายน 2008 |  |
| อินกีกาโย | 29 มิถุนายน 2008 |  |
| เอ็มเคานต์ดาวน์ | 10 กรกฎาคม 2008 |  |
| เอ็มเคานต์ดาวน์ | 17 กรกฎาคม 2008 |  |
| เอ็มเคานต์ดาวน์ | 24 กรกฎาคม 2008 |  |
รายชื่อเพลง

| ลำดับ | ชื่อเพลง | ประพันธ์ | โปรดิวเซอร์ | ยาว |
| --- | --- | --- | --- | --- |
| 1. | "โซฮอต" | พัก จิน-ย็อง |  พัก จิน-ย็อง  ฮง จี-ซัง  | 3:03 |
| 2. | "ดิสไทม์" | ฮง จี-ซัง | ฮง จี-ซัง | 4:38 |
| 3. | "ยูอาร์เอาต์" |  พัก จิน-ย็อง  ฮง จี-ซัง  |  พัก จิน-ย็อง  ฮง จี-ซัง  | 3:12 |
| 4. | "เทลมี" (เวอร์ชันแร็ป) |  พัก จิน-ย็อง  คิม ยู-บิน  มิตเชลล์ จอห์น ดิกซัน  |  พัก จิน-ย็อง  ดิกซัน  มัน อู-ซ็อก "เรนสโตน"  | 3:37 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 14:36 |
ชาร์ต

ซิงเกิลอัลบั้มรูปแบบกายภาพติดอันดับสามบนชาร์ตอัลบั้มรายเดือนของเกาหลีใต้ ด้วยยอดขาย 31,840 ชุด ภายในเดือนกันยายน 2008 ซิงเกิลอัลบั้มขายได้ 49,499 ชุด
| ชาร์ต | ตำแหน่ง  สูงสุด |
| --- | --- |
เกาหลีใต้อัลบั้ม (เอ็มไอเอเค): 3
ประวัติการจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| เกาหลีใต้ | 22 พฤษภาคม 2008 | ดิจิทัลดาวน์โหลด | เจวายพีเอนเตอร์เทนเมนต์ |
| เกาหลีใต้ | 3 มิถุนายน 2008 | ซีดีซิงเกิล | เจวายพีเอนเตอร์เทนเมนต์ |
เวอร์ชันแบล็กพิงก์

| "โซฮอต (เดอะแบล็กเลเบิลรีมิกซ์)" |
| --- | --- |

รีมิกซ์โดยแบล็กพิงก์
ภาษา: เกาหลี
วางจำหน่าย: 25 ธันวาคม 2017
แนวเพลง:  แดนซ์  ป็อปแร็ป 
ความยาว: 2:20
ค่ายเพลง: เดอะแบล็กเลเบิล
ผู้ประพันธ์เนื้อเพลง:  พัก จิน-ย็อง  เท็ดดี  24  แดนนี ช็อง 
โปรดิวเซอร์:  ฮง จี-ซัง  พัก จิน-ย็อง  24  เท็ดดี  แดนนี ช็อง 

วิดีโอเสียง
"โซฮอต (เดอะแบล็กเลเบิลรีมิกซ์)" ที่ยูทูบ
 
เกิร์ลกรุปเกาหลีใต้ แบล็กพิงก์ ได้เผยแพร่เวอร์ชันรีมิกซ์ "โซฮอต (เดอะแบล็กเลเบิลรีมิกซ์)" เมื่อวันที่ 25 ธันวาคม 2017 ซึ่งผลิตโดยเท็ดดี พัก และแดนนี ช็อง
เวอร์ชันแบล็กพิงก์ > เบื้องหลังและการออกจำหน่าย

เมื่อวันที่ 20 ธันวาคม 2017 มีการประกาศว่าแบล็กพิงก์จะแสดงเพลง "โซฮอต" เวอร์ชันรีมิกซ์ ในงาน เอสบีเอสกาโยแทจ็อน ที่โกช็อกโดม กรุงโซล ในวันที่ 25 ธันวาคม เพื่อเป็นของขวัญวันคริสต์มาสให้กับแฟนคลับ เพลงถูกเผยแพร่บนยูทูบและซาวด์คลาวด์ ในวันเดียวกับการขึ้นแสดงเพลงนี้ ในเดือนกันยายน 2018 เพลงถูกเผยแพร่บนสปอติฟายและเคเคบ็อกซ์
นอกจากนี้ แบล็กพิงก์ยังแสดงเพลง "โซฮอต" ในทัวร์คอนเสิร์ตของพวกเธอ แบล็กพิงก์อะรีนาทัวร์ 2018 และอินยัวร์แอเรียเวิลด์ทัวร์ ซึ่งการแสดงดังกล่าวยังรวมอยู่ในอัลบั้มบันทึกการแสดงสดชุดแรก แบล็กพิงก์อะรีนาทัวร์ 2018 "สเปเชียลไฟนอลอินเคียวเซระโดมโอซากะ" ด้วย
เวอร์ชันแบล็กพิงก์ > การวางองค์ประกอบเพลง

"โซฮอต" เวอร์ชันของแบล็กพิงก์ ผลิตและเรียบเรียงโดย 24, เท็ดดี พัก และแดนนี ช็อง แห่งเดอะแบล็กเลเบิล เพลงได้รับการอธิบายว่ามีองค์ประกอบของดนตรีฮิปฮอปและอิเล็กทรอนิกส์ และประกอบด้วยท่อนแร็ปภาษาอังกฤษที่เขียนขึ้นใหม่ ซึ่งขับร้องโดยเจนนีและลิซ่า
เวอร์ชันแบล็กพิงก์ > พฤติการณ์เชิงพาณิชย์

วิดีโอเสียงเพลง "โซฮอต" มีจำนวนผู้ชมกว่า 50 ล้านครั้งบนยูทูบ ส่วนวิดีโอการแสดงของแบล็กพิงก์ ที่งาน เอสบีเอสกาโยแทจ็อน มีจำนวนผู้ชมกว่า 85 ล้านครั้งบนยูทูบ ซึ่งเป็นการแสดงที่มีผู้รับชมมากที่สุดภายในงาน
เชิงอรรถ

↑  Prior to the establishment of the Gaon Chart in 2010, previous data was compiled by the Music Industry Association Korea until it disbanded in 2008.